Na temelju članka 5. stavka 5. Pravilnika o provedbi jednostavne nabave („Službeni glasnik“ broj 7/22 i 4/23), Naručitelj Općina Dragalić, Trg sv. Ivana Krstitelja 2, OIB: 19465604393, objavljuje

**IZMJENE I DOPUNE POZIVA NA DOSTAVU PONUDA ZA RADOVE REKONSTRUKCIJE NERAZVRSTANE CESTE S PARKIRALIŠTEM PREMA GROBLJU U DRAGALIĆU**

Objavljenog na internetskim stranicama Naručitelja, [www.dragalic.hr](http://www.dragalic.hr), dana 03.10.2024. godine.

U Pozivu na dostavu ponuda mijenja se:

1. Točka 9.2. koja je glasila:

9.2. ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1., podtočaka od a) do f) ovog Poziva i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz točaka 9.1. i 9.2. ovog Poziva, gospodarski subjekt je dužan u ponudi dostaviti:

- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje. Izvadak ne smije biti stariji od dana objave poziva na dostavu ponude na internetskim stranicama Naručitelja.

 Nova točka 9.2. glasi:

9.2. Za potrebe utvrđivanja okolnosti iz točke 9.1 ovog Poziva, gospodarski subjekt je dužan dostaviti izjavu koju daje osoba po zakonu ovlaštena za zastupanje gospodarskog subjekta ovjerenu od javnog bilježnika.

Izjava o nekažnjavanju može se dati na obrascu Izjave – Prilog 4. ovog Poziva ili na memorandumu tvrtke, ali mora obuhvatiti popis svih kaznenih djela navedenih u točki 9.1.

Izjava se dostavlja u izvorniku ili neovjerenoj preslici. Izjava ne smije biti starija od tri mjeseca računajući od dana objave poziva na dostavu ponude na internetskim stranicama naručitelja.

1. Dio točke 13. koja je glasila:

Javno otvaranje ponuda održat će se 11. listopada 2024. godine u prostorijama Općinske vijećnice u Dragaliću, Trg sv. Ivana Krstitelja 2, s početkom u 18:00 sati.

Novi dio točke 13. glasi:

Javno otvaranje ponuda održat će se 16. listopada 2024. godine u prostorijama Općinske vijećnice u Dragaliću, Trg sv. Ivana Krstitelja 2, s početkom u 18:00 sati.

U Pozivu na dostavu ponuda se dodaje:

1. Prilog 4. Izjava

Datum objave Izmjene i dopune poziva na dostavu ponuda na internetskim stranicama naručitelja: 08.10.2024. godine

KLASA: 406-03/24-02/02

URBROJ: 2178-27-01-24-3

Dragalić, 08.10.2024. godine